आगरा. 25 हत्या, दर्जनों अपहरण और 100 बार लूट और डकैती के आरोपी प्रेमवीर और उसके गैंग को पुलिस ने गिरफ्तार किया है। वह मंगलवार को आगरा में बैंक लूटने आ रहा था।
मथुरा क्राइम ब्रांच की टीम के सहयोग से आगरा पुलिस ने इस दुर्दांता अपराधी को एक मुठभेड़ के बाद पकड़ा। इस अपराधी ने होश सँभालते ही अपने हाथों में हथियार थाम लिया।
इगलास अलीगढ का रहने वाले इस शातिर ने सन 1994 मैं अपराध की दुनिया मैं अपना पहला कदम रखा। उसके बाद इसने यूपी, एमपी, राजस्थान, दिल्ली, हरियाणा में जघन्य घटनाओं को अंजाम देने लगा।
एसएसपी सुभाष चंद्र दुबे के अनुसार उनको सूचना मिली की प्रेमवीर अपने गैंग के साथ आगरा में बैंक से कैश लूटने के लिए आ रहा है। इसका पीछा मथुरा क्राइम ब्रांच की टीम कर रही थी।
मलपुरा के पथौली के पास घेराबंदी कर उनको मुठभेड़ के दौरान प्रेमवीर के अलावा उसके तीन साथी अमरवीर, रणजीत , संजू को गिरफ्तार किया। उनके पास भारी मात्रा में असलहा भी बरामद किए गए हैं। आगरा पुलिस ने बताया की हाल ही में इस गैंग ने आगरा शहर में दो गाड़ियाँ लूटी थी।
प्रेमवीर पर भरतपुर के जेल अधीक्षक पराशर की हत्या, वृंदावन में अशोक गुरुदेव व उसके दो साथियों की हत्या, मेरठ में राजपाल व उसके दो साथियों की हत्या, मथुरा में डॉ महेश्वरी का फिरौती हेतु अपहरण, एक करोड़ की फिरौती भी बसूली, गाजियाबाद में अजय कुमार की हत्या तथा माँ को गोली मारकर घायल करने, दिल्ली पुलिस से मुठभेड़ के दौरान फरार होने समेत कई मामले दर्ज हैं।
hin_Deva hin_Deva hin_Deva hin_Deva hin_Deva hin_Deva